ชอบร้านเล้งกี่มาก แต่ต้องบอกว่าไม่ได้ทานบ่อยเพราะต้องเผื่อเวลามากๆ อาหารมาช้า อาหารทำจานต่อจาน ทำอาหารตามลำดับ หากสั่งเพิ่มก็ต้องรอคิวใหม่ ดังนั้นถึงจะห่อกลับบ้านก็ต้องสั่งไปตั้งแต่แรกค่ะ เขาไม่รับจองทางโทรศัพท์นะคะ จะเห็นได้ว่ามีคนฝากพี่วินมาสั่ง แมสเซนเจอร์มาสั่งกันเลยทีเดียว

สถานที่ที่ตั้งอยู่ในตลาดสามย่าน จอดรถในตลาดสามย่านได้ คิดชม. ละ 10 บาท

ภายในร้านเล็กๆ โต๊ะใน 4 โตะ นั่งข้างนอกอีกประมาณ 3 โต๊ะ แม่ครัวใส่ถุงมือ ผ้าปิดปาก ดูสะอาดโอเคค่ะ

วันนี้ทาน 3 อย่างค่ะ เริ่มจากข้าวกะเพราเนื้อสับไข่ดาว แม้จะดูธรรมดาๆ แต่รสชาติอร่อยค่ะ ผัดหอมกระทะ รสชาติกำลังดี ทานตอนร้อนๆคู่กับไข่ดาวกรอบๆ ราคา 60+10(ไข่) เป็น 70 บาท

จานสองข้าวผัดกุนเชียง เป็นข้าวผัดรสหวานๆหน่อย รสชาติคล้ายๆกุนเชียง ผัดมาแห้งดีค่ะ ตัวกุนเชียงก็ทอดมากรอบๆ ทานกับข้าวผัดแล้วอร่อยมากๆ ให้กุนเชียงเยอะดีด้วยค่ะ 50 บาท

จานสุดท้ายเป็นเส้นใหญ่ราดหน้าเนื้อ รสชาติออกเค็มไปนิด แต่เส้นผัดจานต่อจาน เหนียวนุ่ม หอมกระทะสุดๆ เนื้อก็หมักมา รสชาติกลมกล่อมดี ตัวผักก็อ่อน อร่อยค่ะ 60 บาท

ช่วงนี้ถ้ามาทาน ราดบอกว่าไม่ขายตอนช่วงเย็นนะคะ 

สั่งกลับบ้านเป็นราดหน้าอีก 2 และข้าวผัด 2 
 
ทั้งหมดราคา 400 บาท พอดีเลย :)

ปล. มีเพื่อนมากินหมี่กระเฉดก็บอกว่าอร่อยค่ะ จะเป็นแนวใส่ซิอิ้วดำนะคะ แต่บางคนก็บอกเฉยๆ